google/wiki40b huggingface dataset:
Robert Curl

Bakgrunn

Curl var sønn av en metodistisk prest (forstander). Grunnet farens misjonsvirke flyttet familien flere ganger innen det sørlige og sørvestlige Texas. 
Hans far medvirket til grunnleggelsen av San Antonio Medical Center's Methodist Hospital. Robert Curl sporer sin interesse for kjemi til et kjemisett han fikk da han var ni år gammel; han minnes å ha ødelagt morens porselenkomfyr da salpetersyre kokte over og ned på det.

Karriere

Curl tok i 1957 doktorgraden i kjemi under Kenneth Sanborn Pitzer med temaet Some Spectroscopic and Thermodynamic Properties of Molecules ved University of California, Berkeley

Nobelprisgrunnlaget

Curl Kroto og Smalley oppdaget to nye formler av karbon, der karbonatomene sitter i sluttede skall. Antallet karbonatomer i skallet kan variere og ytterligere fullerener har blitt oppdaget senere. De tidlige kjente formene av karbon var grafitt (to former), diamant (to former), kaoit og karbon (VI).
Fullerener dannes når gassifisert karbon kondenserer i en atmosfære av heliumgass. De gassifiserte karbonatomene slår seg sammen til grupper opp mot noen hundre karbonatomer. Gassen ledes inn i et vakuumkammer, der den ekspanderer og kjøles ned til noen grader over det absolutte nullpunkt. Det ble oppdaget at samlinger på 60 karbonatomer var spesielt stabile, noe som tydet på en molekylstruktur med høy symmetri. Det ble derfor foreslått at molekylene kunne være en såkalt avkortet ikosaeder, en polyeder med 20 regelbundne sekskanter og 12 regelbundne femkanter, lignende på mønsteret på fotball. Gjennom videre forskning på slutten av 1980-tallet og begynnelsen av 1990-tallet kunne Curl, Kroto og Smally vise at den foreslåtte strukturen var riktig.
Barnards Loop

Barnards Loop (katalogbetegnelse Sh 2-276) er en emisjonståke i stjernebildet Orion. Den er en del av Orionkomplekset som også inneholder den mørke Hestehodetåken og den lyse Oriontåken.
Lysbrytning

Refraksjon

Et refraksjonsdiagram er en type bølgekart som viser hvordan bølger bygges opp, påvirkes eller endres ved varierende vannstand, dybder, vind- og/eller strømforhold.
Refraksjon er et begrep som betyr bryting eller avbøying ved gjennomtrenging. Opprinnelig brukt om lysets brytning gjennom atmosfæren.
Begrepet brukes av øyeleger, optometrister og optikere som leter etter brytningsfeil i øynene. Ett hjelpemiddel i dette arbeidet kalles refraktometer.
Begrepet brukes innen nautiske fag/meteorologi for å betegne bølgedannelser. Begrepet brukes også innen radio/mobilkommunikasjon for å betegne feil/forstyrrelser som skyldes at signaler går gjennom bygninger og andre objekter. Det står i motsetning til refleksjon (hvor stråler eller bølger ikke går gjennom et objekt, men kastes tilbake).

Lysbrytning og farge

Lysets frekvens bestemmer dets farge. Rødt lys har en frekvens på ca. 430 THz (tera-hertz). I vakuum har det røde lyset en bølgelengde på 700 nm (nanometer), noe kortere i luft, og en god del kortere i vann eller glass. De andre fargene, fra orange til gult osv. til fiolett har stadig kortere bølgelengde. Derfor brytes lyset av disse fargene stadig mer. Fiolett brytes mest, fordi det er den fargen som har kortest bølgelengde av synlig lys (ca. 450 nm).

Frekvens, lyshastighet og bølgelengde

Sammenhengen mellom lysets frekvens, dets bølgelengde og lyshastigheten er gitt ved formelen:
Hvor:
 er lysets frekvens
 er lyshastigheten
 (gresk bokstav lambda) er bølgelengden
Hvem er redd for Virginia Woolf?

Hvem er redd for Virginia Woolf? (originaltittel: Who's Afraid of Virginia Woolf?) er et skuespill av den amerikanske forfatteren Edward Albee. 
På uroppførelsen opptrådte Uta Hagen som Martha, Arthur Hill som George, Melinda Dillon som Honey og George Grizzard som Nick. Who's Afraid of Virginia Woolf? fikk prisen for beste skuespill både fra Tony Awards og New York Drama Critics' Circle. På grunn av skuespillets for sin tid støtende språkbruk fikk det hverken Pulitzer-prisen i 1963 eller Oscar for beste film i 1966.
Skuespillet teller kun fire roller: Et middelaldrende par, George og Martha, inviterer en nyansatt biologiprofessor og hans kone hjem til seg etter en fest ved universitetet, hvor Marthas far er rektor og George er ansatt som amanuensis i historie. Straks de er hjemme, fortsetter George og Martha å drikke og krangle, ydmyke og fornedre hverandre på stadig mer utspekulerte og destruktive måter, med det yngre paret som forskrekkede, men fascinerte tilskuere.

Filmatisering

Hvem er redd for Virginia Woolf? ble filmatisert i 1966 med Elizabeth Taylor og Richard Burton i rollene som Martha og George. Den ble nominert til samtlige Oscar-priser, en unik bedrift i filmhistorien, og vant fem av dem, deriblant for beste skuespillerinne (Taylor) og beste kvinnelige birolle (Sandy Dennis). George Segal spilte rollen som Nick.
Pseudocolaspoides

Utseende

En middelsstor (ca. 7 millimeter), oval, blank bladbille, rød med svarte bein. De fem ytterste leddene i antennen er utvidete. Pronotum er så bredt som dekkvingene. Dekkvingene har uregelmessig punktering.

Levevis

Både larvene og de voksne (imago) er planteetere.

Utbredelse

Arten er kjent fra Malaysia.
Toppidrettsgymnaset i Telemark

Toppidrettsgymnaset i Telemark er et privat toppidrettsgymnas i Skien. Skolen startet høsten 2005 og har fra høsten 2010 studieretning for fotball, bryting, håndball, boksing, svømming, sprangridning, nanbudo, golf og utholdenhetsidretter (langrenn, friidrett og orientering). Skolen samarbeider med flere idrettsklubber i området, blant annet Odd Grenland, Urædd, Gjerpen IF, Fossum IF, Grenland Ski, Grenland Sykleklubb, Grenland Golfklubb, Skien Ishockey og SK Poseidon.
Nåværende og tidligere elever ved skolen er Odd Grenland-spillerne Fredrik Gulsvik, Marius Lundeberg Enger, Magnus Lekven, Torgeir Børven, Fredrik Semb Berge, Emil Jonassen og Snorre Krogsgaard og svømmeren Oda Marie Siljan.
Columbi egg

Columbi egg er et uttrykk som brukes om en rimelig enkel løsning på et innviklet problem: Christofer Columbus banket et egg i bordet slik at det ble stående uten å falle. Uttrykket er også benyttet i diskusjoner om kreativitet.

Bakgrunn

Opphavet til fortellingen går antagelig forut Columbus i en bok av den italienske arkitekten Giorgio Vasari I henhold til Vasari skal den unge arkitekten Filippo Brunelleschi ha designet en uvanlig stor og tung kuppel for Santa Maria del Fiore, katedralen i Firenze. Myndighetene ba om å få se hans modell, men han nektet, og foreslo isteden dersom man ville vurdere en manns intellekt, la ham eller enhver få et egg til å stå oppreist på et flatt bord av marmor. Den som kan greide det bør få bygge cupola (kuppelen). Da de andre arkitektene forsøkte, men ga opp. Da skal Brunelleschi ha knust egget litt i den ene enden slik at det sto. Da de andre arkitektene så dette sa de at det var noe de også kunne klart. Brunelleschi skal da ha svart «Ja, men dere gjorde det ikke!», og tilføyde at de også hadde kunnet oppføre kuppelen, hvis de hadde sett tegningen hans.
Da katedralen til sist ble bygd hadde dens kuppel form som den ene halvparten av et egg, noe flatere på toppen.
Uttrykket har også utviklet seg til å ha en tilknytning til Christofer Columbus, og fått navn etter. Den kan her ha sin opprinnelse hos den italienske historikeren og reisende Girolamo Benzoni. I hans bok Historia del Mondo Nuovo, utgitt i 1565: I et selskap i 1493 hos kardinal Mendoza der Christofer Columbus deltok, var det flere som mente at han ikke hadde utrettet noen stor bragd ved å oppdage Den nye verden, for det var en oppdagelse som var lekede lett og som mang en annen kunne ha gjort. Han oppfordret da de tilstedeværende til å få et egg til å stå på høykant. Da ingen av de tilstedeværende klarte dette, banket han det litt flatt i den ene enden, og fikk derved egget til å stå. Poenget er at selv om ideen var enkel, var det likevel et spørsmål om å komme på den.
I Sør-Amerika finnes historien i en litt annen versjon: Colombus kakker ikke på egget, men setter det ned i en liten haug av salt.
Anekdoten er beslektet med historien om den gordiske knute.
I uttrykket Columbi egg er Columbi genitivsform av Columbus, jf. uttrykket Pauli ord etter apostelen Paulus og Jesu Kristi disipler etter Jesus Kristus.
Jean-François Champollion

Bakgrunn

Jean-François Champollion var det yngste av syv barn (to var døde innen han ble født). Han ble oppdratt i trange kår. Hans far Jacques Champollion var en bokhandler fra Valjouffrey nær Grenoble dom hadde slått seg med i småbyen Figeac. Faren var en notorisk drukkenbolt, og moren synes å ha vært heller fraværende fra guttens liv.
Dermed var det broren Jacques-Joseph som hjalp ham under oppveksten. Det var Jacques-Joseph som lærte sin lillebror å lese, og støttet opp om hans utdannelse. Broren kan også ha vært opphavet til hans interesse for Egypt, siden han talte meget om at han ikke hadde kunnet følge med Napoleons ekspedisjon til Egypt. 
Jean-François viste allerede som barn et eksepsjonelt språklig talent. Da han var seksten år gammel behersket han et dusin språk, et antall som senere økte. Han kunne blant annet latin, gammelgresk, hebraisk, amharisk, sanskrit, avestansk, pahlavi, arabisk, syrisk, kaldeisk, persisk og kinesisk.

Forsker

I 1809 ble han professor i historie i Grenoble. På grunn av sin interesse for det koptiske språk ble han invitert til å arbeide med en oversettelse av den nylig oppdagede Rosattestenen. I årene 1822–1824 arbeidet han med dette, og klarte å finne nøkkelen til hieroglyfenes gåte.
Han ble senere professor i egyptologi ved Collège de France. 
I sin søken etter flere egyptiske skrifter tilbragte han tiden fra juni 1824 til mars 1826 i Italia, særlig i Torino. Der fant og oversatte han Torinos kongepapyrus, en svært omfattende opplisting av de egyptiske faraoiske dynastier. 
Etter den fransk-toskansk vitenskapelig ekspedisjon til Egypt langs Nilen til Wadi Halfa mellom august 1828 og desember 1829, der det ble avdekket beskrevne materialer fra steiner fra tidligere templer, var han svært utslitt, og i 1832 døde han i Paris etter et apoplektisk anfall, bare 41 år gammel. 
Han ble gravlagt på kirkegården Père Lachaise i Paris.
Praktskyggevikler

Utseende

En stor (vingespenn 21-27 millimeter), smalvinget vikler. Forvingens grunnfarge varierer fra sølvhvit til lysbrun, med grå eller svarte tegninger. Selv om arten er ganske variabel i fargen er den vanligvis lett å kjenne igjen på størrelsen og fargemønsteret. Bakvingen er lysgrå.

Levevis

Man kjenner to former av denne arten, en innlandsform som har larver på sauesvingel (Festuca ovina) og en kystform som har larver som lever på smalkjempe (Plantago lanceolata) og fjærekoll (Armeria maritima). De voksne flyr mellom mai og september.
Kenan (sønn av Arpaksjad)

Kenan (gresk: Καϊνάμ – Kaïnám) var ifølge Lukasevangeliet sønn av Arpaksjad og far til Sjelah. Også i Septuaginta omtales han som sønn av Arpaksjad og far til Sjelah, mens han ikke er nevnt i masoretteksten og den samaritanske Pentateuken, som isteden oppgir at Arpaksjad var far til Sjelah.
Kenan må ikke forveksles med sin tipptipptipptipptipptippoldefar ved samme navn.
Barrow (Shropshire)

Kirken

Sognekirken St Giles, dedikert til den franske helgenen Egidius fra 700-tallet (kalt for Giles på engelsk). Kirken er nedtegnet som en bevaringsverdig bygg i klasse I. Det er en av de eldste bevarte kirker i Shropshire og har grevskapets eneste angelsaksiske kirkekor. Kirken ble opprinnelig bygget som et kapell til klosteret Wenlock Abbey. Dateringen for dens opprinnelse er usikker; det har vært foreslått så tidlig som 700-tallet, men det er mer sannsynlig at den ble reist på 1000-tallet.
Paris kraftverk

Paris kraftverk er navnet på et varmekraftverk i USA. Det ligger i Paris sørøst for byen Union Grove i Kenosha County, Wisconsin. Det har en installert produksjonskapasitet på 400 MW, fordelt på 4 gassturbiner med kogenerasjon. Operatør er energiselskapet Wisconsin Electric Power Co (WE Energies). Brensel er primært naturgass, men de fire gassturbinene kan også anvende fyringsolje.
Kraftverket ble utbygd omkring årene 1990–1995.
Anlegget må ikke forveksles med Paris gasskraftverk i Texas.
Magnetosfære

En magnetosfære er et område rundt et himmellegeme hvor legemets magnetfelt har en dominerende innvirkning på bevegelsen til innkommende plasma og plasma dannet i himmellegemets egen atmosfære (ionisert av solvinden).
Jordens magnetosfære, ofte bare omtalt som magnetosfæren, strekker seg fra det øverste laget av ionosfæren og noe utover eksosfæren. De andre planetene i solsystemet som har en magnetosfære er Jupiter, Saturn, Uranus og Neptun og Merkur. Det er også påvist magnetfelt på Mars og jupitermånen Ganymede, men disse er for svake eller vekslende til å påvirke bevegelsen til plasma i nevneverdig grad. Av de nevnte planetene har Jupiter den desidert største magnetosfæren.
Pizza

Pizza er en italiensk rett som består av en bunn, hovedsakelig laget av hvete, med ulikt fyll på, som for eksempel tomat, ost og/eller kjøtt. Retten kommer opprinnelig fra Italia med tynn bunn, men er blitt videreutviklet i USA med tykkere bunn og mer fyll og har derfra spredt seg til store deler av verden som en form for hurtigmat.
Pizzaer er som regel runde og har fyllet oppå, men det finnes også andre varianter som for eksempel firkantede bunner eller ved at bunnen er brettet og lukket rundt fyllet (calzone). Pizza spises over hele verden i alle mulige sammenhenger, enten hjemmelaget, stekt frossenpizza, ferdiglaget på pizzeria/restaurant som tas med eller spises der.

Den italienske pizzaen

Det finnes flere typer pizza i Italia. Genova har tykkere, rektangulær pizza med lettere toppinger, kalt focaccia. I Roma finnes en liknende tykk pizza som selges stykkevis, samt en rund, tynnere pizza som serveres på restauranter. I pizzatradisjonen fra Napoli, brukes en deig som inneholder et «sterkt», proteinrikt mel (12 % eller mer), salt, gjær og vann. Deigen hviler en stund i bulk, før den formes til mindre boller. En bolle for hver pizza.  Disse deigemnene etterheves en viss tid. Bunnen åpnes til den har ca. 30 cm. i diameter, men skal ikke være mer enn ca. 3 mm. tykk. Den skal ikke åpnes med kjevle, men manuelt. Den dekkes med forskjellige toppinger, så å si alltid med tomatsaus nederst, og stekes hurtig (ca.45 - 90 sekunder) i en vedfyrt ovn ved høy temperatur (450 - 500 °C).
Den napolitanske pizzaen er «beskyttet» av regler utarbeidet av Associazione Vera Pizza Napoletana. For å kunne kalle en pizza napoletansk, må deigen ikke inneholde annet enn mel, vann, salt og gjær. Melet må være av type "0", "00" eller en blanding av disse. Deigen må blandes for hånd, eller med en lav-hastighets mikser. Emnene må åpnes for hånd, og ikke med kjevle. Bunnen må ikke være mer enn 3 mm. tykk. Pizzaen må bakes i vedfyrt ovn et sted mellom 60-90 sekunder ved om lag 485 grader. Tomatsausen må være laget av San Marzano-tomater, og ikke inneholde noe annet.
To av de mest populære napolitanske pizzaene er  Margherita (tomatsaus, mozzarelaost og basilikum) og Marinara (tomatsaus, hvitløk og oregano).

Den amerikanske pizzaen

Sør-Italienske immigranter til USA innførte pizzaen på det amerikanske kontinentet. Det dukket opp en rekke pizzeriaer, spesielt i New York By. Men immigrantene holdt seg ikke trofaste til Napoli-tradisjonen.
Mens den italienske pizzaen må spises fersk, kan en fryse ned amerikanske pizzaer for senere å varme dem opp i igjen i en stekeovn. Den flate formen gjør dem også lette å frakte både kalde og varme. Dermed er pizza blitt en enkel og populær type hurtigmat, som man kan nyte både hjemme og ute, levert med bud eller laget selv. Pizza er sunnere enn mange andre typer hurtigmat fordi den inneholder flere ulike matsorter som dermed kan gi flere ulike næringsstoffer. Som annen hurtigmat er den likevel temmelig fet og er ikke bra for kroppen i store mengder.
Stormaneter

Systematikk

Stormanetene består av ordnene begermaneter, ringmaneter, skivemaneter og lungemaneter. I en del systematiske oversikter er også kubemanetene tatt med under stormanetene og ikke skilt ut som en egen klasse.
Love Me for a Reason

«Love Me for a Reason» er en amerikansk sang, skrevet av Wade Brown, David Jones Jr. og Johnny Bristol. Versjonen til The Osmonds ble utgitt på singlen MGM M 14746 i 1974. Produsent var Mike Curb. B-siden var «Fever».
Tyve år senere gjorde Boyzone en coverversjon av sangen. Den ble utgitt 28. november 1994 på CD-single for Polydor. Produsent var Ray Hedges. B-siden var «Daydream Believer».
Begge versjonene av «Love Me for a Reason» var suksessfulle og nådde Top 10 på listene i mange land.
Versjonen til Boyzone var den tyvende bestselgende boybandsinglen i Storbritannia i 1990-årene og den nittende bestselgende singlen i Storbritannia i 1994.
Originalversjonen til Johnny Bristol, fra albumet Hang On In There Baby (1974), ble utgitt på single for MGM, men versjonen til The Osmonds mottok all ære.

Norsk versjon

Gunnar Jørstad har skrevet en norsk tekst. Den norske tittelen er «Det er slik jeg er».
Xeloma

Beskrivelse

Nokså små (ca. 10 millimeter), mer eller mindre brunspraglete gullbasser. Bunnfargen er brunsvart, med mer eller mindre tett dekke av lyse hår eller skjell som danner mønstre.

Levevis

De voksne billene besøker blomster for å ete pollen.

Utbredelse

Slekten er utbredt i Afrika, mest i den sørlige delen.
Caulospongia venosa

Utbredelse

Slekten er utbredt i Indiahavet ved Australia.
Nordreisa kirke

Interiøret

Altertavlen er fra 1923. Den har tittelen «Nedtagelsen» og er laget av Mons Breidvik. Under maleriet står et sitat fra Johannes evangelium 1, 29: Se det Guds Lam som bærer Verdens Synd. Fra kirken ble bygget til altertavlen kom på plass stod det et enkelt hvitmalt kors på alteret.
Under andre verdenskrig ble kirken brukt som bolig for tyske soldater og likhuset ble brukt som hestestall. Mye av inventaret ble borte på denne tiden. For eksempel ble dåpsfatet funnet i en haug med hestemøkk noen år etter krigen, det ble restaurert og henger nå til pynt på veggen ved dåpssakristiet. Men kirken ble spart under brenningen av Nord-Troms og Finnmark.
Under klokkeringing på en av høytidene vinteren i 1975 sprakk kirkeklokken på grunn av ekstrem kulde. Ny klokke ble kjøpt inn i 1976, den er litt mindre enn den gamle, som nå står på taket av dåpssakristiet inne i kirken.
Allerede i 1908 fikk kirken et harmonium i koret. I 1968 fikk kirken sitt første pipeorgel, et orgel bygget av Vestre orgelfabrikk. I 2005 fikk man så et nytt pipeorgel bygget av Robert Gustavsson orgelbyggeri på 19 stemmer.
DS «Neptun»

Historie

Etter overleveringen i 1890 ble DS «Neptun» satt inn i rutetrafikk mellom Hamburg i Tyskland og Finnmark. I sommermånedene gikk hun i cruisetrafikk langs norskekysten til Nordkapp i turistruten som Det Bergenske Dampskibsselskab og Det Nordenfjeldske Dampskibsselskab sammen hadde opprettet i 1883. I 1901 fikk skipet ny donkeykjele (hjelpekjele), og i 1904 ble hun ombygd ved Bergen mekaniske verksted, og skroget ble forlenget med 6 meter.

I hurtigruten

I juli 1919 ble DS «Neptun» satt inn i fast rotasjon i hurtigruten. Hun seilte sammen med rederiets tre andre hurtigruteskip DS «Hera», DS «Midnatsol» og DS «Polarlys». Allerede i oktober 1921 ble skipet tatt ut av hurtigrutetrafikk etter at departementet besluttet å kutte ut en av rundturene.

Etter hurtigrute-karrieren

Etter sin korte karriere i hurtigruten returnerte DS «Neptun» til seilingene hun hadde hatt før 1919, rutetrafikk mellom Hamburg og Finnmark. I sommermånedene fortsatte hun i turistruten fra Bergen til Nordkapp. I 1927 ble nyere og mere moderne skip satt inn i Hamburg-ruten, og DS «Neptun» ble tatt ut av trafikk. I mars 1928 ble skipet solgt til Stavanger Skibs-Ophugnings Co. AS i Stavanger og ble senere samme år hugget opp.

Skipet

DS «Neptun» var bygd for stamruten Hamburg – Finnmark, men var også innredet for turistcruise i sommermånedene. Skipets tonnasje var ved levering 959 bruttoregistertonn, 597 nettoregistertonn, og lasteevnen var 500 dødvekttonn. Etter ombyggingen i 1904 var tonnasjen 1 097,67 bruttoregistertonn, 679,87 nettoregistertonn, og lasteevnen var 775 dødvekttonn. Volumet på lasterommene var 1 053 m³. Hovedmaskinen var en kullfyrt tresylindret trippel ekspansjon dampmaskin med arbeidstrykk 175 psi, levert av H. Pauksch i Landsberg, Tyskland. Oppgitt ytelse var 1 150 ihk (indikerte hestekrefter) og 218 nhk (nominelle hestekrefter), noe som ga en toppfart på 12 knop. Skipet var bygd i stål, og i 1907 var hun sertifisert for 399 passasjerer i kystfart, 665 i lokalfart, og 94 i europeisk fart. Om vinteren når DS «Neptun» fungerte som kombinert lasteskip og passasjerskip, hadde skipet 54 køyeplasser fordelt på 38 på 1.-plass (1. klasse) akter, og 16 på 2.-plass midtskips. 3.-plass besto av fellesrom forut på banjerdekk. I sommermånedene var hun et rent passasjerskip, og hadde da 99 køyeplasser og bare 1.-plass.
Viskelær

Viskelær er et hjelpemiddel laget av gummi, som oftest brukt til å fjerne blyantstreker eller tekst skrevet med blyant fra papir eller andre gjenstander. For å fjerne blekk brukes et hardere viskelær. 
Den britiske kjemikeren Joseph Priestley oppdaget i 1770 ved et uhell at blyantstreker kunne fjernes ved at han gned dem med et stykke gummi (kautsjuk). Siden den gang har små stykker gummi blitt solgt som viskelær.
For tegnere er viskelæret tvetydig: En strek som er satt på papiret lar seg vanskelig fjerne helt, uten at overflaten blir uren. Derfor foretrekker mange å la feile streker balanseres ut med en som er motsatt skjev. Har man brukt blyant til å skissere for en tusjtegning, er det vanlig at blyantmerkene fjernes.
I skyggelegging er det av og til nødvendig å «løfte opp» mørke partier. Enkelte typer viskelær er gode til det.
Kulltegnere bruker knetgummi, som er et formbart stoff, til å løfte vekk kull med.
I nyere tid har det kommet elektrisk viskelær som lar deg få enda mer presisjon. Disse brukes gjerne til tegning.
Livssyklusanalyse

Livssyklusanalyse, eller på engelsk Life Cycle Assessment (LCA), er en metode for å skape et helhetsbilde av hvor stor den totale miljøpåvirkningen er under et produkts livssyklus fra råvareutvinning, via produksjonsprosesser og bruk til avfallshåndtering, inklusive all transport og all energibruk i mellomleddene. 
Alle produkter forårsaker en eller annen slags form for miljøpåvirkning gjennom sin livssyklus, være seg fra uttak av naturressurser, gjennom design, produksjon, logistikk, markedsføring, distribusjon, salg, bruk eller i avhendingsfasen. Gjennom å undersøke hvilke steg i produksjonskjeden hvor miljøpåvirkningen er størst, kan bedrifter rette sine anstrengelser for å bedre miljøet i riktig retning og skape et effektiv miljøsystem. Livssyklusanalyser kan utføres på alle menneskelige aktiviteter og produkter som mat, emballasje, elektronikk, brensel, transport og lignende.
Det finnes også støtte og metoder for å anvende resultatene av livssyklusanalyser ved eksempelvis produktutvikling og markedsføring. Det finnes ulike standarder for hvordan en livssyklusanalyse kan gjennomføres, eksempelvis ISO 14040. I dag gjør stadig flere bedrifter, institusjoner og organisasjoner livssyklusanalyse som en del av sitt miljøarbeid. Gjennom økt etterspørsel etter miljøinformasjon, forsterkes miljølovgivningen innenfor EU og det er en økende tendens mot at globale bedrifter tar økt ansvar. De nordiske landene var særlig på 1990-tallet ledende i å gjøre livssyklusanalyser og utvikle metoden. De var også sterkt medvirkende og drivende ved utviklingen av de internasjonale LCA-standardene. Siden begynnelsen av 2000-tallet har resten av verden, først med Europa og siden Asia, fulgt med i denne metodeutviklingen, med raskt utvikling av industrielle, bedriftmessige og samfunnsmessige endringer.
Crenidomimas concordia

Utseende

En ganske stor og kraftig sommerfugl. Oversiden er brun med svarte tegninger, undersiden brunoransje med svarte flekker som er omringet av grått.

Utbredelse

Arten er utbredt i det sørlige Afrika, fra det sørlige Tanzania i nord til Zambia og Zimbabwe i sør.
Lee Seung-woo

Landslaget

Han ble tatt ut i Sør-Koreas tropp til VM i fotball 2018 i Russland.
Sendai oljekraftverk

Sendai oljekraftverk er et varmekraftverk ved byen Satsumasendai i Kyushu i Japan. Installert produksjonseffekt er 1 000 MW. Brenselkilden er råolje og fyringsolje.